Charles Baudelaire
Charles Pierre Baudelaire (lausunta [budlöː]) (9. huhtikuuta 1821 Pariisi, Ranska – 31. elokuuta 1867 Pariisi) oli ranskalainen runoilija, kääntäjä, esseisti ja kriitikko. Hänen tunnetuin teoksensa on Les Fleurs du mal (suom. Pahan kukat, 2011). Baudelaireen liitetään usein käsite fin de siècle ('vuosisadan loppu'), ja hänet luetaan Edgar Allan Poen ja Théophile Gautierin ohella dekadenttien johtohahmoihin. Baudelaire sai arvostusta myös Edgar Allan Poen teosten ranskantajana.[1]
Baudelaire syntyi ja eli suuren osan elämästään Pariisissa. Hänen isänsä oli paljon äitiä vanhempi ja kuoli pojan ollessa kuusivuotias. Baudelaire palvoi äitiään eikä hyväksynyt tämän toista avioliittoa. Hänet lähetettiin sisäoppilaitoksiin, ensin Lyonin Collège Royaliin ja myöhemmin Pariisin Louis-le-Grandiin, josta hänet erotettiin. Jo nuorena hän päätti elättää itsensä kirjoittamalla, mutta kirjautui kuitenkin oikeustieteen opiskelijaksi. Opiskeluaikanaan hän tuli riippuvaiseksi oopiumista ja sai syfiliksen eikä saanut opintojaan valmiiksi.[1]
Baudelaire lähti 1840-luvun lopulla mukaan politiikkaan. Hänen ensimmäinen romaaninsa ilmestyi vuonna 1847.
Baudelaire ja hänen kustantajansa Auguste Poulet-Malassisi saivat eräiden Pahan kukkien ensimmäisessä laitoksessa (1857) olleiden runojen takia sakkotuomion, minkä lisäksi kyseiset kuusi runoa pantiin Ranskassa julkaisukieltoon. Syynä oli ”yleisen moraalin ja hyvien tapojen halventaminen”.
Baudelairen ajatusta ”moderniudesta” ilmensi vuonna 1863 julkaistu essee ”Modernin elämän maalari”, jonka kohdehenkilö ”herra G.” on kuvittaja ja kirjeenvaihtaja Constantin Guys.
Baudelaire kuoli äitinsä käsivarsille vuonna 1867.[1]
Baudelairen mielestä ihanteellinen taidekriitikko on ammattikuljeskelija, sellainen joka pystyy maleksimaan koko päivän ja pystyy näin olemaan hyödyksi paitsi itselleen, myös muille. Vaikka Baudelaire on ehkä empiirisen taidekritiikin merkittävimpiä edustajia, hän on epäluotettava opas 1800-luvun puolivälin ranskalaiseen maalaustaiteeseen.[2] Vaikka Eugène Delacroix oli ajan virallisen järjestelmän suosima taiteilija, Baudelaire palvoi häntä ja hyljeksi hänen suurta kilpailijaansa Jean-Auguste Dominique Ingresiä.[3] Hän ihaili jonkin aikaa mutta voimakkaasti Daumieria, suositteli Courbetia tämän modernisuuden takia, mutta piti tätä vulgaarina, ei kunnioittanut Corotia ja oli hyvin epäoikeudenmukainen Milletiä kohtaan.[2]
Baudelaire aloitti uransa taidekriitikkona arvostelemalla vuoden 1845 Salongin. Kirjoituksen johdannossa hän totesi: ”Puhumme kaikesta, mikä viehättää yleisön silmää, ja taiteilijoista; ammatillinen vakaumuksemme pakottaa meitä tekemään näin. Kaikella, mikä miellyttää, on jokin syy miellyttämiseen, eikä harhaantuneita ihmisjoukkoja pilkkaamalla saada heitä takaisin sinne, missä heidän kuuluu olla.”
Baudelaire kirjoitti vuoden 1846 Salongista: ”...ellei kirjaa ole suunnattu enemmistölle – lukumääränsä ja älykkyytensä puolesta – se on typerä kirja." Baudelaire oli boheemi, joka ei kirjoittanut taiteellisesti suuntautuneelle lukijalle vaan keskiluokalle, joka tarvitsi koulutusta kipeimmin.[3]
Baudelaire kasvoi romantiikan aikakauden ihmiseksi. Hänen Salonkien kritiikeistään käy ilmi, että hänellä oli paljon romantiikan ajan ajattelua, mutta hänen uransa alussa romantiikka oli menossa ohi ja taiteeseen oli kehittymässä uusia näkökulmia.[3]
Baudelaire tunnisti kirjoituksissaan urbaanin nykyajan painostavuuden. Hänelle ja monille muille taiteilijoille romantiikka merkitsi juuri sellaisen ilmaisemista, mikä oli modernia: taiteellista vapautta ja yksilöllisyyden ilmaisua.
Baudelairen mukaan kaikki kauneuden muodot sisältävät ikuisuuden ja ohimenevyyden elementit, absoluuttisen ja erityisen. Absoluuttista ja ikuista kauneutta ei ole olemassa, tai se on pikemminkin abstraktio, joka kuoritaan erilaisten kauneuksien yleisestä pinnasta. Erityinen elementti jokaisessa ilmentymässä tulee emootioista. Ja kuten meillä jokaisella on omat tietyt tuntemuksemme, jokaisella on myös oma kauneutensa.[3]
Esseessään ”Nykyajan elämän maalari” hän vetoaa menneisyyden värikkäiden pukujen sijaan aikansa miesten nykymuotiin, jonka oli demokratisoinut mustan puvun univormu, joka Baudelairen mukaan: ”...ei ainoastaan sisällä poliittista kauneutta, joka on universaalin tasa-arvon ilmaus.” Vakuutettuaan lukijansa siitä, että taiteilijat kykenevät hallitsemaan mustan ja harmaan sävyt, missä esimerkiksi Manet oli kunnostautunut, hän jatkoi: ”...tärkein ja oleellisin ongelmamme on ymmärtää se, onko meillä jotain erityistä kauneutta, joka on luontaista uusille emootioillemme...”. Hän rohkaisee taiteilijoita katsomaan poispäin ”julkisista ja virallisista aiheista” ”yksityisiin aiheisiin, jotka ovat niitä paljon sankarillisempia .”[3]
Salon de 1845, 1845 Salon de 1846, 1846 La Fanfarlo, 1847 Les Fleurs du mal, 1857 Les paradis artificiels, 1860 Réflexions sur Quelques-uns de mes Contemporains, 1861 Le Peintre de la Vie Moderne, 1863 Curiosités Esthétiques, 1868 L'art romantique, 1868 Le Spleen de Paris/Petits Poèmes en Prose, 1869 Oeuvres Posthumes et Correspondance Générale, 1887–1907 Fusées, 1897 Mon Coeur Mis à Nu, 1897 Oeuvres Complètes, 1922–53 (19 vols.) Critique d'art; Critique musicale, 1992
Ranskalaista laulurunoutta, suom. L. Onerva (sisältää myös Alfred de Musset’n ja Paul Verlainen runoja) Otava, 1912 Citation error, replace with{{cite book| title = Pahan kukkia: Valikoima| others = Translated by Yrjö Kaijärvi| location = Helsinki| publisher = Otava| year = 1962| version = (Les fleurs du mal, 1857.)}} Citation error, replace with{{cite book| title = Pariisin ikävä| others = Translated by Väinö Kirstinä ja Eila Kostamo| location = Hämeenlinna| publisher = Karisto| year = 2000| version = (Le spleen de Paris, 1869.)| id = ISBN 951-23-1897-0}} Citation error, replace with{{cite book| title = Välähdyksiä; Alaston sydämeni| others = Translated by ja selityksin varustanut Eila Kostamo| location = Helsinki| publisher = Otava| year = 1984| version = (Fusées, 1897; Mon coeur mis à nu, 1897.)| id = ISBN 951-1-07731-7}} Modernin elämän sankaruudesta. Teoksessa Citation error, replace with{{cite book| author = Lintinen, Jaakko (toim.)| title = Modernin ulottuvuuksia: Fragmentteja modernista ja postmodernista| location = Helsinki| publisher = Taide| year = 1989| id = ISBN 951-891-210-6}} Citation error, replace with{{cite book| title = Modernin elämän maalari ja muita kirjoituksia| others = Translated by ja selitykset laatinut Antti Nylén| location = Helsinki| publisher = Desura| year = 2001| id = ISBN 952-5339-10-6}} 2. korjattu painos: Sammakko, 2011. ISBN 978-952-483-168-0. Citation error, replace with{{cite book| title = Kurja Belgia! Muistiinpanoja ja kirjeitä 1864–1866| others = Translated by Antti Nylén| location = Turku| publisher = Sammakko| year = 2003| id = ISBN 952-5194-50-7}} Citation error, replace with{{cite book| title = Pahan kukat| location = Turku| publisher = Sammakko| year = 2011| version = (Les fleurs du mal, 1857, 1861.) Suomeksi tulkinnut Antti Nylén| id = ISBN 978-952-483-149-9}}
Citation error, replace with{{cite book| author = Benjamin, Walter| title = Silmä väkijoukossa: Huomioita eräistä motiiveista Baudelairen tuotannossa| location = Helsinki| publisher = Odessa| year = 1986| version = (Über einige Motive bei Baudelaire, 1939.) Suomentanut Antti Alanen| id = ISBN 951-9178-17-1}} Citation error, replace with{{cite book| author = Kupiainen, Unto| title = Baudelaire, ”Pahan kukkien” runoilija| location = Porvoo| publisher = WSOY| year = 1953}} Lloyd, Rosemary (toim.): The Cambridge Companion to Baudelaire. (Cambridge University Press 2005) Pichois, Claude, Ziegler, Jean: Baudelaire. (Juillard 1989)
. IntraText Digital Library. (in French) Risto Niemi-Pynttäri & Juha Teppo: . Jyväskylän yliopisto. . Helsingin sanomat. Petri Liukkonen: . Authors' Calendar. Transclusion error: {{En}} is only for use in File namespace. Use {{lang-en}} or {{en icon}} instead.
Luokka:Ranskalaiset runoilijat Luokka:Ranskalaiset kirjailijat Luokka:Ranskalaiset taidekriitikot Luokka:Symbolistiset taiteilijat Luokka:Vuonna 1821 syntyneet Luokka:Vuonna 1867 kuolleet Luokka:Seulonnan keskeiset artikkelit